text: Nyt indkøbscenter i Sønderborg
  01 oktober 2013 kl. 11.45
  Et nyt indkøbscenter Borgen slog tirsdag dørene op i Sønderborg. Centerarealet er på 23.500 kvadratmeter, og det rummer omkring 60 butikker. Godt 50 er allerede udlejer.
  Med det nye center genopstår Kvickly i Sønderborg. Fødevarebutikken har været lukket under byggeriet, da centret er opført på den gamle butiks grund.
  Byggeriet rummer også kontorer og boliger. Sønderborg Kommunes borgerservice er flyttet ind i centrets kontorer.
  Det nye indkøbscenter ligger tæt på gågaden i Sønderborg, og en del butikker fra gågaden er flyttet ind i centret.
  Parterne bag Borgen Shopping er entreprenørfirmaet A. Enggaard A/S og Braaten+Pedersen.
  